# IV. Druge ne-davčne evidence

[1. Evidenca obiskovalcev 2](#_Toc181623145)

[2. Evidenca videonadzornega sistema 2](#_Toc181623146)

[3. Evidenca upokojenih uslužbencev 2](#_Toc181623147)

[4. Evidenca potencialnih kandidatov za zaposlitev 2](#_Toc181623148)

[5. Seznam šol v projektu davčnega opismenjevanja mladih 2](#_Toc181623149)

[6. Evidenca izdanih potrdil o uspešno opravljenem usposabljanju s področja carinske zakonodaje 3](#_Toc181623150)

[7. Evidenca izdanih potrdil (o opravljenih izpitih po 87. člen ZFU) 3](#_Toc181623151)

[8. Evidenca o izvedenih izobraževalnih oblikah in udeležencih izobraževanj (za zunanje uporabnike) 3](#_Toc181623152)

[9. Ticketing sistem INTRIX – reševanja zahtev uporabnikov 3](#_Toc181623153)

[10 MFERAC 3](#_Toc181623154)

[11. Informacijski sistem za upravljanje in razvoj zaposlenih v organih državne uprave – IS MUZA 4](#_Toc181623155)

## Evidenca obiskovalcev

Zaradi zagotavljanja varnosti ljudi in premoženja, varovanja podatkov, s katerimi razpolaga in katerih varovanje je dolžna zagotoviti Finančna uprava Republike Slovenije, ter zagotavljanja reda v poslovnih prostorih se, skladno s točko e) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)), 85. členom [ZVOP-2](http://www.pisrs.si/Pis.web/pregledPredpisa?id=ZAKO7959) in 114. členom [Uredbe o upravnem poslovanju](https://pisrs.si/pregledPredpisa?id=URED6937), na Generalnem finančnem uradu in na finančnih uradih z internim aktom (Hišni red) predpiše vodenje dnevnika obiskov (vstopov in izstopov). Hranijo se lahko: ime in priimek, številka in vrsta osebnega dokumenta, naslov prebivališča, zaposlitev, vrsta in registrska številka vozila ter datum, ura in razlog za vstop ali izstop iz prostorov.

V evidenci obiskovalcev na Generalnem finančnem uradu se na podlagi 32. člena Hišnega reda v poslovnem objektu Zeleni trikotnik zbira le minimalni nabor osebnih podatkov: osebno ime obiskovalca, datum in ura vstopa ali izstopa iz poslovnih prostorov ter razlog vstopa v poslovne prostore.

Podatki se hranijo 12 mesecev od konca koledarskega leta po vnosu osebnih podatkov v zbirko.

## Evidenca videonadzornega sistema

Zaradi zagotavljanja varnosti ljudi in premoženja, varovanja podatkov, s katerimi razpolaga in katerih varovanje je dolžna zagotoviti Finančna uprava Republike Slovenije, ter zagotavljanja reda v poslovnih prostorih, skladno s točko e) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)), 76., 77. in 78. člena [ZVOP-2](http://www.pisrs.si/Pis.web/pregledPredpisa?id=ZAKO7959), je predstojnik sprejel odločitev o izvajanju videonadzora (Sklep številka 071-24/2024-1 s 7. 3. 2024). Izvajanje videonadzora je za vsak finančni urad urejeno z internim aktom posameznega finančnega urada (Akt o izvajanju videonadzora). Podatki se uporabljajo le za namen za katerega so bili zbrani in lahko služijo kot dokazno sredstvo v uradnih postopkih pregona.

Podatki se hranijo 30 dni od nastanka.

## Evidenca upokojenih uslužbencev

Na podlagi soglasja, skladno s točko a) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in tretjim odstavkom 6. člena [ZVOP-2](http://www.pisrs.si/Pis.web/pregledPredpisa?id=ZAKO7959), se za namene vabila na dogodke (novoletna srečanja) obdelujejo ime in priimek ter naslov upokojenih uslužbencev. Podatki so del kadrovske evidence MFERAC. Po umiku soglasja se uslužbencem ne pošilja več vabil.

## Evidenca potencialnih kandidatov za zaposlitev

Na podlagi soglasja, skladno s točko a) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in tretjim odstavkom 6. člena [ZVOP-2](http://www.pisrs.si/Pis.web/pregledPredpisa?id=ZAKO7959), se za namene vabila obdelujejo sledeči podatki: ime in priimek, naslov, telefonska številka, elektronski naslov, izobrazba ter ostali osebni podatki, navedeni v življenjepisu (delovne izkušnje, drugo znanje in veščine, fotografija in druge osebne podatke, ki jih navede kandidat). Podatki se obdelujejo zaradi vključitve v nabor potencialnih kandidatov za zaposlitev za namen obveščanja o možnosti zaposlitve, vabljenja na razgovore, preizkuse znanja in drugo komunikacijo, ki se izvaja v postopkih natečajev za zaposlitev.

Podatki se hranijo 2 leti od vpisa v evidenco oziroma do preklica privolitve. Po umiku soglasja kandidat ne prejema vabil na prihodnje postopke za nove zaposlitve.

## Seznam šol v projektu davčnega opismenjevanja mladih

Za namen organizacije predavanj se, kot nujni podatki za opravljanje naloge po 16. točki prvega odstavka 11. člena [ZFU](http://pisrs.si/Pis.web/pregledPredpisa?id=ZAKO6792) skladno s točko e) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in četrtim odstavkom 6. člena [ZVOP-2](http://www.pisrs.si/Pis.web/pregledPredpisa?id=ZAKO7959), hranijo tudi ime in priimek ter kontaktni podatki ravnatelja in učitelja, ki je na posamezni šoli kontaktna oseba.

Podatki se hranijo najmanj 3 leta in najdlje 10 let.

## Evidenca izdanih potrdil o uspešno opravljenem usposabljanju s področja carinske zakonodaje

Na podlagi četrtega odstavka 11. člena Zakona o izvajanju carinske zakonodaje Evropske unije ([ZICZEU](http://www.pisrs.si/Pis.web/pregledPredpisa?id=ZAKO7362)) in 3. člena [Pravilnika o usposabljanju s področja carinske zakonodaje](http://www.pisrs.si/Pis.web/pregledPredpisa?id=PRAV12864) se vodi evidenca izdanih potrdil, ki udeležencem omogočajo pridobitev licence za špediterja. Podatki v evidenci o udeležencu so: ime in priimek, davčna številka, št. potrdila ter datum udeležbe.

V evidenci se podatki hranijo trajno.

## Evidenca izdanih potrdil (o opravljenih izpitih po 87. člen ZFU)

Podatki se obdelujejo in hranijo zaradi izdaje potrdil o opravljenih strokovnih izpitih uslužbencev finančne uprave, ki jih morajo obvezno opraviti za zasedbo delovnega mesta. Na podlagi 2. odstavka 87. člena [ZFU](http://pisrs.si/Pis.web/pregledPredpisa?id=ZAKO6792) se hranijo osebno ime, datum in kraj rojstva ter stalno oziroma začasno prebivališče. Za vsakega kandidata se skladno s 27. členom [Pravilnika o strokovnih izpitih uslužbencev Finančne uprave Republike Slovenije](http://www.pisrs.si/Pis.web/pregledPredpisa?id=PRAV11983) vodi in hrani izpitna dokumentacija in izdano potrdilo.

Podatki se hranijo trajno.

## Evidenca o izvedenih izobraževalnih oblikah in udeležencih izobraževanj (za zunanje uporabnike)

Skladno s 25. členom Akta o izvajanju izobraževanja, usposabljanja in izpopolnjevanja v Finančni upravi Republike Slovenije se za namene organizacije izobraževanj, obveščanja udeležencev in izdaje potrdil, kot nujni podatki za opravljanje naloge po 16. točki prvega odstavka 11. člena [ZFU](http://pisrs.si/Pis.web/pregledPredpisa?id=ZAKO6792) in 13. člena [ZDavP-2](http://pisrs.si/Pis.web/pregledPredpisa?id=ZAKO4703) skladno s točko e) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in četrtim odstavkom 6. člena [ZVOP-2](http://www.pisrs.si/Pis.web/pregledPredpisa?id=ZAKO7959), hranijo podatki o udeležencih: ime in priimek, podjetje, e-pošta, naslov izobraževanja, datum izobraževanja. V evidenci se vodijo podatki o udeležencih na izobraževalnih dogodkih ter izvedbah usposabljanj in predstavitev za zavezance.

Podatki se hranijo trajno.

## Ticketing sistem INTRIX – reševanja zahtev uporabnikov

V sistemu INTRIX hranimo zgodovino korespondence med zavezancem in Finančno upravo republike Slovenije pri reševanju zahtevkov tehnične podpore za delovanje elektronskih sistemov. Obdelava se izvaja za opravljanje naloge tehnične podpore in vzdrževanja sistemov na podlagi 20. točke prvega odstavka 11. člena [ZFU](http://pisrs.si/Pis.web/pregledPredpisa?id=ZAKO6792) skladno s točko e) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in četrtim odstavkom 6. člena [ZVOP-2](http://www.pisrs.si/Pis.web/pregledPredpisa?id=ZAKO7959). Z zahtevkom (ticket) v sistem prejmemo osnovne podatke, ki jih zavezanec ali uslužbenec navede v zahtevku. Pri vsakem zahtevku se hrani tudi izvorna elektronska pošta in elektronski naslov pošiljatelja. Hrani se zgodovina zahtevkov, vendar se ne obdeluje sistematično in se ne profilira. Z vpogledom v zbrane zahtevke tehnične podpore lahko na enem mestu po določenem zavezancu le pregledujemo pretekle zahtevke zavezanca. Praviloma je edini osebni podatek naslov elektronske pošte. Posamezna sporočila pa lahko vsebujejo tudi druge podatke npr. ime in priimek, davčno številko in podatke o davčnem postopku.

Rok hrambe: 5 let od zaključka zadeve.

## MFERAC

Podatki se zbirajo in obdelujejo za izvajanje politike upravljanja s kadrovskimi viri v organih državne uprave, za obračun plač, povračila stroškov in izvajanje drugih obveznosti delodajalca, za odločanje o pravicah in obveznostih iz delovnih razmerij ter zaradi uresničevanja pravic in obveznosti iz delovnega razmerja. Pravne podlage za obdelavo so: 48. člen Zakona o delovnih razmerjih ([ZDR-1](http://www.pisrs.si/Pis.web/pregledPredpisa?id=ZAKO5944)), 47. člen Zakona o javnih uslužbencih ([ZJU](http://www.pisrs.si/Pis.web/pregledPredpisa?id=ZAKO3177)), 12., 13., 16., 18., in 20. člen Zakona o evidencah na področju dela in socialne varnosti ([ZEPDSV](http://www.pisrs.si/Pis.web/pregledPredpisa?id=ZAKO4400)), 87. člen Zakona o finančni upravi ([ZFU](http://pisrs.si/Pis.web/pregledPredpisa?id=ZAKO6792)), 34. do 42. členi (dopust) Zakona o delavcih v državnih organih ([ZDDO](http://pisrs.si/Pis.web/pregledPredpisa?id=ZAKO280)) in Zakon o javnem naročanju ([ZJN-3](http://pisrs.si/Pis.web/pregledPredpisa?id=ZAKO7086)).

Podatki o zaposlenih javnih uslužbencih v zbirki aplikacije MFERAC (KE-SD, DPS):

* identifikacijski podatki (ime in priimek, naslov stalnega prebivališča in začasnega bivališča, EMŠO, davčna številka in državljanstvo),
* podatki o delovnem razmerju (vrsta delovnega razmerja – za določen ali za nedoločen čas, datum sklenitve delovnega razmerja, delovno mesto, naziv, položaj, plačni razred in dodatki),
* ostali podatki (izobrazba, znanja, izobraževanja, evidenca o opravljenih izpitih in opravljenih preizkusih znanj, invalidnost – datum nastanka invalidnosti, kategorija invalidnosti, št. odločbe in datum, štipendist, mentorstvo, članstvo v komisiji, disciplinski ukrepi),
* podatki o družinskih članih,
* podatki o zdravniških pregledih,
* podatki o delovni dobi, prejšnjih zaposlitvah, pokojninski dobi, dobi v javnem sektorju, službeni dobi, stalnosti,
* podatki o letnih ocenah,
* podatki o priznanjih in nagradah,
* podatki o osebnem računu, na katerega se nakazujejo plače,
* podatki o pripadajočem letnem dopustu in izplačilu regresa za letni dopust,
* podatki o odsotnostih (letni dopust, bolniške, krvodajalstvo,…),
* podatki o prejetih nadomestilih zaradi bolniških odsotnosti, invalidskih upokojitev,
* podatki o starševskih in materinskih dopustih ter očetovskih dopustih,
* podatki o letnih povprečjih za pretekla leta (prejeta bruto plača in število opravljenih ur),
* podatki o povračilih stroškov za prevoz na delo in z dela ter stroškov prehrane na delovnem mestu,
* podatki o ločenem življenju,
* podatki o bonitetah,
* podatki o uveljavljanju olajšave pri izračunu akontacije dohodnine,
* podatki o prejetih dodatkih (povečan obseg dela, delovni uspešnosti, delu preko polnega delovnega časa, dežurstvih, premijah KDPZ, ODPZ),
* jubilejne nagrade, solidarnostna pomoč,
* mentorstvo – izplačilo dodatka,
* odbitki (krediti, premije zavarovanj, presežki na službenih mobilnih telefonih, članarina v sindikatu…),
* podatki o prenehanju delovnega razmerja ali mirovanju in Podatki o zadolžitvi osnovnih sredstev in reverzu.

Uporabniki osebnih podatkov so lahko: Ministrstvo za javno upravo, Ministrstvo za finance, Računsko sodišče, Komisija za preprečevanje korupcije, Inšpektorat za delo (Inšpektorat za javni sektor), zavarovalnice, Zavod za zdravstveno zavarovanje Slovenije, Državno odvetništvo RS, Zavod za pokojninsko in invalidsko zavarovanje, zdravstveni dom (medicina dela), Policija (izvajanje Zakona o nalogah in pooblastilih policije), Državno tožilstvo ali drugi pristojni organi, nadzorni organi (npr. revizije).

Podatki se hranijo trajno.

## Informacijski sistem za upravljanje in razvoj zaposlenih v organih državne uprave – IS MUZA

Ministrstvo za javno upravo (MJU), upravlja informacijski sistem za podporo izvajanju politike upravljanja s kadrovskimi viri v organih državne uprave – Informacijski sistem za upravljanje in razvoj zaposlenih v organih državne uprave – IS MUZA. Podatki se obdelujejo z namenom izvajanja kadrovskih postopkov za podporo izvajanju politike upravljanja s kadrovskimi viri v organih državne uprave, kot jih določa Zakon o javnih uslužbencih ([ZJU](https://pisrs.si/pregledPredpisa?id=ZAKO3177)) in skladno 74.č členom Zakona o državni upravi ([ZDU-1](https://pisrs.si/pregledPredpisa?id=ZAKO3225)). V okviru tega se obdelujejo podatki, ki se za posameznega uporabnika z uporabniško vlogo »javni uslužbenec,« pridobivajo iz CKEDU (ime in priimek, delovno razmerje, delovno mesto in naziv javnega uslužbenca ter elektronski naslov, če je ta vnesen v CKEDU in so uporabniku dostopni v njegovem osebnem profilu); ali nastanejo v okviru izvajanja kadrovskih postopkov Modula 2: poročila in zapisi v izvedenih postopkih, ki se nanašajo na javnega uslužbenca.

Uporabniki osebnih podatkov so MJU in drugi državni organi, ki so uporabniki sistema IS MUZA. Avtomatizirano odločanje na podlagi profiliranja z osebnimi podatki se ne izvaja. Lahko se izvaja profiliranje za namene izvajanja zakonitih nalog: izvajanje kadrovskih postopkov, priprava strategij razvoja kadrov, načrtovanje izobraževanj in usposabljanj na ravni organa državne uprave, NOE ali javnega uslužbenca.

Uslužbenci lahko zahtevajo informacije pri pooblaščeni osebi za varstvo osebnih podatkov Finančne uprave Republike Slovenije ali na gfu.fu@gov.si. Prek spletnega dostopa (MF-ERAC Osebni portal) ima vsak javni uslužbenec tudi možnost dostopa, vnosa ter vpogleda v svoje podatke: podatki, pridobljeni iz CKEDU vodene v okviru MFERAC, in podatki, ki nastanejo pri izvedbi kadrovskih postopkov Modula 2.

Osebni podatki iz centralnega imenika in informacijskega sistema za upravljanje s kadrovskimi viri se hranijo do prenehanja delovnega razmerja javnega uslužbenca, nato pa se izbrišejo. Podatek o zapisu letnega pogovora, vključno z ugotovitvami glede kariere in strokovne usposobljenosti javnega uslužbenca, se hrani za obdobje, ko ima javni uslužbenec istega nadrejenega, nato pa se izbriše.